TRUE แจงข่าวเท็จ! อนุฯค้านควบรวม DTAC รอบอร์ด “กสทช.” พิจารณา
TRUE ชี้แจงข่าวเท็จอนุกรรมการฯ เปิดเผยผลมติคะแนนเสียงค้านควบรวมกิจการ ยืนยันไม่เป็นความจริง รอบอร์ด กสทช.พิจารณา
TRUE ชี้แจงข่าวเท็จอนุกรรมการฯ เปิดเผยผลมติคะแนนเสียงค้านควบรวมกิจการ ยืนยันไม่เป็นความจริง รอบอร์ด กสทช.พิจารณา
22 ก.ค. 2565

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า ตามที่มีรายงานข่าวเท็จเปิดเผยผลมติคะแนนเสียง 3:1 ของคณะอนุกรรมการเพื่อศึกษาและวิเคราะห์กรณีการรวมธุรกิจ ระหว่าง TRUE หรือ บริษัท โทเทิ่ล แอ็คเซ็ส คอมมูนิเคชั่น จํากัด (มหาชน) หรือ DTAC ไม่เห็นด้วยกับกรณีการควบรวมธุรกิจของบริษัท TRUE และ DTAC นั้น
ทั้งนี้ บริษัทขอชี้แจงว่า ข่าวดังกล่าวไม่เป็นความจริงแต่อย่างใด และการควบบริษัทยังอยู่ระหว่างการพิจารณาจากคณะกรรมการ กสทช. อีกทั้ง นายไตรรัตน์ วิริยะศิริกุล รองเลขาธิการ รักษาการแทนเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติได้ออกมาให้สัมภาษณ์ผู้สื่อข่าวช่วงบ่ายของวันที่ 22 กรกฎาคม 2565 ยืนยันว่า ข่าวดังกล่าวไม่เป็นความจริงและยังไม่ได้รับรายละเอียดหรือผลจากคณะอนุกรรมการฯ ทั้ง 4 ชุด
ทั้งนี้ บริษัทขอให้ความเชื่อมั่นว่าบริษัทได้ดำเนินการตามขั้นตอนทางกฎหมายอย่างครบถ้วนแล้ว และหากมีความคืบหน้าเพิ่มเติมที่สำคัญจะแจ้งต่อตลาดหลักทรัพย์แห่งประเทศไทยในลำดับถัดไป